Diari Oficial de la Generalitat Valenciana


Sumari del DOGV 9600, del 22-05-2023 (2023/4938)

RESOLUCIÓ de 12 d'abril de 2023, del Consell de l'Audiovisual de la Comunitat Valenciana, per la qual s'atorga habilitació definitiva per a la prestació del servei de comunicació audiovisual de radiodifusió sonora d'àmbit local DGV-9335861, a favor de l'Ajuntament de Canals.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9600

Data del DOGV
:   22-05-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/4938


Data del document
:   12-04-2023

Organisme emissor
:   Consell de l'Audiovisual de la Comunitat Valenciana

Tipus de document
:   Resolució

Descriptors 

:   * Consell de l'Audiovisual de la Comunitat Valenciana
    * radiodifusió

RESOLUCIÓ de 12 d'abril de 2023, del Consell de l'Audiovisual de la Comunitat Valenciana, per la qual s'atorga habilitació definitiva per a la prestació del servei de comunicació audiovisual de radiodifusió sonora d'àmbit local DGV-9335861, a favor de l'Ajuntament de Canals. [2023/4938]  
I. Antecedents de fet  
Primer. Amb data 6 de maig de 1992, l'Ajuntament de Canals sol·licita una concessió de llicència per a emissora de radiodifusió, d'acord amb el que es disposa en l'article 7 del Decret 34/92, de 2 de març, del Govern Valencià.  
Segon. Amb data 4 de setembre de 1992, el Ministeri d'Obres Públiques i Transports comunica a la Direcció General de Mitjans de Comunicació Social i Relacions Informatives de la Generalitat Valenciana, la reserva provisional de freqüència per al municipi de Canals.  
  
Tercer. Per Acord del Consell de 28 de desembre de 1992, es duu a terme l'adjudicació provisional de l'emissora municipal de radiodifusió sonora en ones mètriques amb modulació de freqüència per a la corporació de Canals. Aquest Acord es publicat en el DOGV número 1947, de 20 de gener de 1993.  
Quart. Amb data 3 de juliol de 1996, el Ministeri d'Obres Públiques, Transports i Medi Ambient aprova provisionalment el projecte tècnic presentat per l'Ajuntament de Canals.  
Cinqué. Amb data 9 de març de 2010, el Ministeri d'Indústria, Turisme i Comerç, mitjançant resolució de la secretaria d'Estat de Telecomunicacions i per a la Societat de la Informació, atorga afectació demanial per a ús privatiu del domini públic radioelèctric per a la prestació del servei de radiodifusió sonora en ones mètriques amb modulació de freqüència d'àmbit local, a favor de l'Ajuntament de Canals.  
  
Sisé. Amb data 17 de juny 2010, l'Ajuntament de Canals, com a titular d'una concessió provisional per a la gestió indirecta del servei públic de ràdio d'àmbit local, sol·licita la seua transformació en llicència provisional, d'acord amb la disposició transitòria segona de la Llei 7/2010, i adjunta tota la documentació pertinent.  
Seté. Amb data 21 de setembre de 2017, el secretari autonòmic de Comunicació requereix l'Ajuntament de Canals perquè sol·licite la necessitat de la inspecció o el reconeixement de les instal·lacions incloses en el projecte tècnic aprovat provisionalment.  
Huité. Amb data 27 de desembre de 2017, Ajuntament de Canals sol·licita autorització per a la posada en servei de l'estació radioelèctrica.  
Nové. Amb data 29 de desembre de 2017, es presenta el justificant del pagament de la corresponent taxa de telecomunicacions, model 790, per a sol·licitar els serveis d'inspecció de les instal·lacions de la ràdio de l'Ajuntament de Canals.  
Deu. Amb data 28 de febrer de 2018, se sol·licita canvi d'emplaçament de l'emissora de l'Ajuntament de Canals, adjuntant tota la documentació, projecte i plànols que corresponen.  
Onze. Amb data 21 de juny de 2018, la Secretaria d'Estat per a la Societat de la Informació i l'Agenda Digital comunica a la Secretaria Autonòmica de Comunicació que, en relació amb la documentació tècnica presentada per al canvi d'emplaçament de l'estació de radiodifusió sonora de l'Ajuntament de Canals, i efectuats els estudis tècnics pertinents, l'emplaçament proposat podria ser autoritzat amb les característiques següents:  
Coordenades: 000W3511-38N5749 (Dàtum ETRS 89)  
Cota: 156 m  
Dotze. Amb data 16 de febrer de 2022, es rep Acord de la Secretaria d'Estat de Telecomunicacions i Infraestructures Digitals, pel qual s'aprova el projecte tècnic de l'estació de radiodifusió sonora en freqüència modulada que el seu concessionari és l'Ajuntament de Canals.  
  
Tretze. Amb data 28 de febrer de 2023, l'Ajuntament de Canals comunica la Resolució de 27 de febrer de la Secretaria d'Estat de Telecomunicacions i Infraestructures Digitals, per la qual s'autoritza la posada en servei de l'estació destinada a la prestació de serveis de radiodifusió sonora amb número d'expedient DGV-9335861, a la qual s'adjunta la fitxa de característiques tècniques d'aquesta estació de ràdio.  
  
A aquests antecedents de fet, són aplicables els següents:  
  
II. Fonaments de dret  
I. Atés l'article 30 del Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, estableix que «La prestació del servei públic de comunicació audiovisual d'àmbit local estarà condicionada a l'atorgament previ d'una habilitació per l'òrgan competent en matèria de comunicació audiovisual de la Generalitat, en exercici de les funcions de control de la missió de servei públic que la Llei 7/2010, de 31 de març, atribueix a l'autoritat audiovisual d'àmbit autonòmic.» Aquest esment a la Llei 7/2010 ha d'entendre's ara referida a la recent Llei 13/2022, de 13 de juliol, general de comunicació audiovisual, que ha derogat l'anterior norma.  
  
II. Atés el que s'estableix en l'article 32 del Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, que estableix el procediment d'habilitació. En concret, d'acord amb el que estableix l'article 32.5 del citat Decret, «L'òrgan competent en matèria de comunicació audiovisual de la Generalitat, a la vista de totes les actuacions, resoldrà sobre l'habilitació definitiva per a la prestació del servei públic, i procedirà a la seua publicació i inscripció en el Registre Autonòmic de Prestadors de Serveis de Comunicació Audiovisual.»   
  
I segons el que estableix l'article 33.1, «Les habilitacions per a la prestació del servei públic de comunicació audiovisual d'àmbit local s'atorgaran amb caràcter indefinit.»  
III. Atés el que estableix la disposició transitòria segona, apartat 3, de l'esmentat Decret 4/2017, de 20 de gener, del Consell, estableix que «Les sol·licituds d'atorgament del servei públic de comunicació audiovisual de radiodifusió sonora en ones mètriques amb modulació de freqüència d'àmbit local que es troben en tramitació en la data d'entrada en vigor d'aquest decret es resoldran d'acord amb el que es preveu en aquest, sense perjudici del requeriment o de l'aportació a instàncies de les mateixes entitats locals interessades de la documentació necessària per a completar o adaptar els expedients.»  
Una vegada comprovat que s'han complit els tràmits previstos en la normativa vigent, d'acord amb les competències atribuïdes pel Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, resolc:  
  
Primer  
Atorgar l'habilitació definitiva, amb caràcter indefinit, a l'Ajuntament de Canals per a la prestació del servei públic de radiodifusió sonora per a la freqüència modulada 107.4 MHz, amb les característiques tècniques aprovades pel ministeri que es detallen en l'annex a aquesta resolució.  
  
Segon  
L'entitat habilitada haurà de complir les obligacions previstes en els articles 33 i 34 del Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana.  
  
Tercer  
La present resolució es publicarà en el Diari Oficial de la Generalitat Valenciana.  
  
Contra la present resolució, que posa fi a la via administrativa es podrà interposar potestativament recurs de reposició davant el president del Consell de l'Audiovisual de la Comunitat Valenciana, en el termini d'un mes comptat des de l'endemà de la notificació, de conformitat amb els articles 123 i 124 de la Llei 39/2015 d'1 d'octubre, del procediment administratiu comú de les administracions públiques, o bé recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació, de conformitat amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via.  
  
  
Castelló de la Plana, 12 d'abril de 2023.- El president del Consell de l'Audiovisual de la Comunitat Valenciana: José María Vidal Beltrán.